Ապու Մինա

Ապու Մինա (արաբ․՝ أبو مينا), վաղ հնադարեան վանական համալիր եւ քրիստոնէական ուխտագնացութեան կեդրոն, Եգիպտոս: Կը գտնուի Աղեքսանտրիայէն 45 քլ․ դէպի հարաւ-արեւմուտք։ 1979-ին յայտարարուած է Եունեսքոյի Համաշխարհային ժառանգութեան Յուշարձան։ Ընդհանուր տեղեկութիւններ Ապու Մինա Բ․ դարէն մինչեւ Ը․ դար քրիստոնէական սրբավայր մը եղած է։ Անունը առած է Գ․ դարավերջին եւ Դ․ դարասկիզբին Աղեքսանտրիա գործած եւ հաւատքին համար նահատակուած Սուրբ Մինասէն։ Է․ դարու ընթացքին մահմետականները կը քանդեն Ապու Մինա սրբավայրը։ Հին քաղաքը երեւան եկած է Ի․ դարասկիզբին՝ 1905-1909։ Կատարուած պեղումներուն ընթացքին յայտնաբերուած են երկար քառանկիւնաձեւ եկեղեցիներ, մկրտարաններ, վանքեր, պետական շէնքեր, հնձան եւ ննջարաններ։ Հնաբանական վայրը վտանգի մէջ Վերջին տասնամեակներուն ընթացքին կատարուած երկրագործական աշխատանքներուն պատճառով, բարձրացած է ջուրին մակարդակը։ Հետեւանքը եղած է շէնքերու փլուզում եւ հնաբանական աւերակներով շրջանի անկայունութիւն, մանաւանդ՝ հիւսիս-արեւմտեան մասին մէջ։ 2001-ին արձանագրուած է Եունեսքոյի Համաշխարհային Վտանգուած Ժառանգութեան Ցանկին մէջ։ Պատկերասրահ Ծանօթագրութիւններ